Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: Melléklet a 26/2004. (IX. 16.) OM rendelethez
Paragraph Index: 169

7. évfolyam ÓRATERV Témakör Óra A mozgás leírása A dinamika alapjai Hõtan A folyadékok és a gázok egyensúlya Összesen: 37 óra Témakör A mozgás leírása Óraszám: 7 óra TARTALMAK • A mozgás leírása • Az egyenes vonalú egyenletes mozgás, a sebesség • Az átlagsebesség és a pillanatnyi sebesség • Az egyenletesen változó mozgás, a gyorsulás • A szabadesés • Néhány nem egyenes vonalú változó mozgás TEVÉKENYSÉGEK • Az út, elmozdulás, sebesség, gyorsulás, fogalmának tartalmi pontosítása, szabatos használata, jártasság szerzése a sebesség SI és a gyakorlatban használt SI-n kívüli mértékegységeinek használatában, a sebesség (az út és az idõ) kiszámításában • Jártasság szerzése a kísérlet adatainak lejegyzésében; út-idõ grafikon készítése, elemzése egyenletes és egyenletesen változó mozgás leírásakor. Az út és az idõ közti matematikai összefüggés felismerése egyenes vonalú egyenletes mozgás esetén • Az átlag- és a pillanatnyi sebesség megkülönböztetése, mérések csoportos tervezése és végrehajtása különbözõ testek mozgása átlagsebességének a meghatározására a szabadban, a mérés eredményének becslése, pontosságának vizsgálata Témakör A dinamika alapjai Óraszám: 13 óra TARTALMAK • Különféle kölcsönhatások mozgásállapot-változtató hatása, az erõ dinamikai értelmezése • Különféle erõhatások • A földi gravitáció és a súly • A bolygók mozgása, a kozmikus folyamatok iránya • A mechanikai munka • A mechanikai energiák • A mechanikai energia megmaradásának törvénye • A forgatónyomaték • Kiterjedt (merev) test egyensúlya • Egyszerû gépek TEVÉKENYSÉGEK • Az erõ, súly, energia, munka fogalmak további pontosítása, szabatos használata. Jártasság szerzése SI - mértékegységük használatában, az erõhatás nagyságának illetve a végzett munkának a kiszámításában • A mozgásállapot-változással járó kölcsönhatásoknál a sebességváltozás okának kvalitatív elemzése a lényeges és a lényegtelen tényezõk megnevezésével, a kölcsönhatásban, kapcsolatokban történõ gondolkozás mint szemléletmód elsajátítása. Egyszerû kísérletek önálló összeállítása és végrehajtása a rugalmas, a súrlódási, a közegellenállási és a súlyerõ bemutatására • A testek tömegének és súlyának világos megkülönböztetése, a mérésükkor kapott eredmények értelmezése, azokból következtetések levonása • Ismerkedés tanári irányítás mellett az iskolai számítógépes hálózat fizikával kapcsolatos anyagaival, Eötvös Loránd munkásságának a megismerése, az elmélet „diadalának”, az empíria ellenõrzõ szerepének a felismerése • A földi gravitáció és az általános tömegvonzás felismerése konkrét példákon, a táguló világ (Föld, Naprendszer, Világegyetem) nagyságrendi viszonyainak, változásainak érzékelése, megismerése • Egymással kölcsönhatásban lévõ testek állapotváltozásának megfigyelése, elemzése, az energiafajták és az energiamegmaradás felismerése különbözõ helyzetekben, nyitott és zárt rendszer fogalmának megismerése • Tapasztalatszerzés kísérletezés útján az erõhatás forgásállapot-változtató képességérõl, a forgatónyomaték sztatikai bevezetése, kiszámítása és kvalitatív dinamikai vizsgálata • Kísérleti tapasztalatok birtokában merev test egyensúlya feltételeinek a megértése, az egyensúly létesítéséhez szükséges erõ (illetve erõkar) nagyságának kiszámítása, irányának meghatározása • Az egyszerû gépeknek (egykarú és kétkarú emelõ, lejtõ, álló- és mozgócsiga) a mindennapokban történõ alkalmazása fontosságának a felismerése kísérleti tapasztalatok útján. A kísérletek eredményeinek elõrejelzése. A problémamegoldó képességek fejlesztése Témakör Hõtan Óraszám: 10 óra TARTALMAK • Energiaközlés rendezett és rendezetlen úton, a termikus kölcsönhatás • Hõközlés és fajhõ, a belsõ energia változása hõmérsékletváltozásnál • Energiamegmaradás termikus kölcsönhatásnál • Az égéshõ, a belsõenergia-változás kiszámítása égés esetén • A termikus energia felhasználása munkavégzésre • Az energia átalakításának környezeti hatásai • Olvadás és fagyás • A párolgás • Forrás és lecsapódás • A teljesítmény • A hatásfok TEVÉKENYSÉGEK • A hõközlés, fajhõ, égéshõ, olvadáshõ, fagyáshõ, párolgáshõ, forráshõ, teljesítmény fogalmak szabatos használata, jártasság szerzése ezek SI mértékegységének használatában, a hõközlés, a halmazállapotváltozás közben bekövetkezõ energiaváltozás, a teljesítmény és a hatásfok kiszámításában • Az egymással termikus kölcsönhatásban lévõ testek állapotváltozásának megfigyelése, elemzése, a termikus egyensúly anyagszerkezeti értelmezése • A halmazállapot-változások értelmezése a tanult anyagszerkezeti képpel, a tapasztalatoknak a legfontosabb szakkifejezések használatával történõ pontos lejegyzése, elmondása • Egyszerû kísérletek összeállítása, végrehajtása és elemzése a teljesítmény és a hatásfok meghatározására • Hõmérséklet-idõ grafikon készítése a mért adatokból, a tapasztalatok önálló, szóbeli összefoglalása, elemzése; a hõmérséklet-hõfelvétel grafikon értelmezése a szilárdtól a légnemû halmazállapot eléréséig (az anyag atomos szerkezete) • Az energiamegmaradás felismerése különbözõ helyzetekben, kimondása zárt rendszerre, alkalmazása egyszerû problémák megoldásában. A természet egységére vonatkozó elképzelések formálása • A tanult fogalmak és a mindennapok jelenségeinek összekapcsolása, a gyakorlati alkalmazások (hõerõgépek, belsõégésû motorok) felismerése modellrõl • Az embernek az energia átalakítása során a környezetére gyakorolt hatása elemzése, „új” energiaátalakítási módok és más tiszta technológiák megismerése, társadalmi, gazdasági és politikai megközelítések kritikus vizsgálata. A kritikai, a narratív és a döntési képességek fejlesztése • Önálló információgyûjtés a világhálóról, Watt munkásságának a megismerése Témakör A folyadékok és a gázok egyensúlya Óraszám: 7 óra TARTALMAK • A nyomás • Pascal törvénye • A hidrosztatikai nyomás • A felhajtóerõ, Arkhimédész törvénye • A légnyomás • Mi a hang? • Hajszálcsöves jelenségek, a felületi feszültség TEVÉKENYSÉGEK • Egyszerû kísérletekbõl szerzett tapasztalatok segítségével a nyomóerõ és a nyomott felület közötti kapcsolat felfedezése, a nyomás fogalmának tartalmi pontosítása, SI és a gyakorlatban használt SI-n kívüli mértékegységeinek a megismerése • Jártasság szerzése a nyomás, a nyomóerõ és a nyomott felület kiszámításában • A folyadékok súlyából származó nyomással kapcsolatos kísérletek megfigyelése, elemzése, a tapasztalatok megfogalmazása, Pascal törvényének alkalmazása konkrét gyakorlati példák elemzésekor • A felhajtóerõ fogalmának, Arkhimédész törvényének kísérletek útján történõ megismerése • Kísérletek önálló megtervezése és végrehajtása az úszás – lebegés – elmerülés, az egyensúly feltételének vizsgálatára • A hajszálcsöves jelenségek, a felületi feszültség jelenségének a megismerése, kísérleti bemutatása, értelmezése, a mindennapok ezekkel kapcsolatos egyszerûbb jelenségeinek a magyarázata • A gázok súlyából származó nyomás létezését igazoló kísérlet elemzése • Egyszerû kísérletek bemutatása és értelmezése a hang keletkezésére és terjedésére • Arkhimédész munkásságának a megismerése A magasabb évfolyamra lépés feltételei • A tanuló ismerje az energiamegmaradás törvényét, a Pascal-törvényt és Arkhimédész törvényét! • Ismerje fel az egyenletes és a változó mozgást, az anyagmegmaradást és az energiamegmaradást, a halmazállapot-változásokat, az egyszerû gépek, valamint Pascal törvényének az alkalmazását, az úszás, lebegés, elmerülés feltételét, a felületi feszültséget és a hajszálcsövességet természeti folyamatok illetve gyakorlati alkalmazások elemzése során! • Tudja értelmezni és használni a tanult fizikai mennyiségeknek (sebesség, energia, forgatónyomaték, nyomás, teljesítmény) a mindennapi életben is használt mértékegységeit! • Tudja megkülönböztetni az átlag- és a pillanatnyi sebességet! • Tudjon sebességet, munkavégzést, erõhatás és forgatónyomaték nagyságát, teljesítményt, hatásfokot és erõhatás adott felületre kifejtett nyomását kiszámítani mértékegységváltás nélkül! • Legyen képes egyszerû kísérletek, mérések önálló elvégzésére, a mért adatok táblázatba rendezésére tanári segítséggel, út-idõ grafikon felvételére és elemzésére, anyaghalmaz hõmérséklet-hõfelvétel grafikonjának a legfontosabb szakkifejezések használatával történõ értelmezésére! • Tudja alkalmazni az anyag szerkezetérõl tanultakat a halmazállapotok értelmezésére, a halmazállapot-változások elemzésére! • Ismerje az ember által megvalósított energiaátalakítási folyamatok környezeti hatásait, ismerje fel a környezetkímélõ magatartás és a tiszta technológiák alkalmazásának fontosságát! FIZIKA

Source: https://magyarkozlony.hu/hivatalos-lapok/85a0e8e8d422c43d6e287e36022412650ffc7a71/dokumentumok/1aa7ebd64415cdbbe7de4e107a8bed88b23af5dd/letoltes